2-årig prosjektstilling i seksjon for bygningsvern, skjøtsel og kulturlandskap

Sametinget har ledig et to-årig engasjement som rådgiver i bygningsvern i avdeling for kulturminne, areal og miljø. Arbeidssted etter avtale eller ved ett av Sametingets kontorsteder.

Stillingen er plassert i seksjon for bygningsvern, skjøtsel og kulturlandskap. Seksjonen er en av tre seksjoner tilhørende avdeling for kulturminne, areal og miljø. Seksjonen ledes av en fagleder.

Seksjonen har ansvar for bygningsvern og forvalter omkring 900 automatisk freda samiske bygninger i hele Norge. Bygningsmassen har fått fredningsstatus i løpet av de ti siste årene og mange eiere har derfor et betydelig behov for informasjon om verneverdi, oppfølging og rådgivning med hensyn til tilskuddsordninger, dispensajsoner samt vedlikehold i henhold til antikvariske prinsipper. Likeledes har eierne behov for tilgang på kompetente handverkere, og Sametinget bistår derfor med tiltak som styrker og utvikler handverkskompetansen i de ulike regionene. Sametinget har også dialog og samarbeid med andre vernemyndigheter om felles utfordringer og satsinger i bygningsvernet.

Stillingen vil bidra i det nevnte arbeidet med å etablere et målrettet og dialogbasert samisk bygningsvern. Stillingen vil arbeide fleksibelt med bygningsvernoppgaver i seksjonen og samarbeide med øvrige seksjoner i avdelingen, andre aktuelle avdelinger i Sametingets administrasjon samt med eksterne samarbeidspartnere og sentrale kulturminnemyndigheter.

Arbeidsoppgaver

* Rådgi eiere av freda bygninger
* Informere om verneverdi og vedlikehold av freda samiske bygninger
* Bidra i behandling av tilskudds- og dispensasjonssøknader
* Utviklingsarbeid i samisk bygningsvern
* Dialog med øvrige kulturminnemyndigheter og aktuelle samarbeidspartnere
* Bruk av kulturminnedatabasen Askeladden

Kvalifikasjoner

Stillingen ønskes besatt av en person med relevant høyere utdanning, på master-/hovedfagsnivå i arkitektur, kulturminnevern, kulturhistorie eller tilgrensende fag. Arkitekturfaglig kompetanse og erfaring med transformasjon og tilpasninger for ny bruk tillegges stor vekt. Kompetanse i samisk bygningsvern og istandsetting etter antikvariske prinsipper, kjennskap til fredningshistorikk, kunnskap om samiske bygningsmiljøer og om de samiske samfunnene for øvrig vil være av vesentlig betydning for å fylle denne prosjektstillingen. Kompetanse ervervet gjennom utøvelse av relevante håndverk tillegges vekt. Gode ferdigheter i formidling, kommunikasjons- og samarbeidsevner er nødvendig. Kjennskap til kulturminnedatabasen Askeladden er ønskelig. Søker må ha førerkort for bil.

Andre kriterier som vil bli vektlagt er:

* Erfaring fra kulturminneforvaltning
* God muntlig og skriftlig framstillingsevne
* Evne til selvstendig og målrettet arbeid
* Samiske språkferdigheter

Generelt:

Stillingen lønnes etter statens regulativ i stillingskode 1434 rådgiver eller 1364 seniorrådgiver.

Kontakt

Nærmere opplysninger om stillingen kan fås ved henvendelse til:

Avdelingsdirektør Sunniva Skålnes

Tlf. +47 78 47 40 00 sunniva.skalnes@samediggi.no

Fagleder Elin Rose Myrvoll

Tlf +47 78 47 40 00 elin.rose.myrvoll@samediggi.no